text: Els petits comerços de Platja d'Aro se les enginyen per sobreviure | Àncora
  Inici Actualitat Els petits comerços de Platja d'Aro se les enginyen per sobreviure
  Els petits comerços de Platja d'Aro se les enginyen per sobreviure
  Bars i restaurants tancats i confinament perimetral no és la millor combinació per l'economia dels petits comerços. Les botigues poden estar obertes durant el seu horari habitual però les restriccions que s'estan aplicant els hi afecten directament.
  En un cap de setmana com aquest amb la festa de la castanyada i el pont de Tot Sants, anys enrere els carrers haguessin estat plens, aquest 2020 però, la situació de pandèmia ho està tergiversant tot.
  De totes maneres n'hi ha que no es rendeixen: a les Galeries Sant Lluís, algunes de les botigueres que formen part de l'associació de petit comerç i turisme de Castell- Platja d'Aro i s'Agaró, s'han organitzat per continuar amb la tradició.
  L'objectiu és donar un toc d'alegria al carrer i atraure els visitants a les botigues més alternatives que queden en segona fila respecte al carrer principal. L'any passat ja van decorar les galeries per Halloween i per Nadal, i aquest any, abans de saber que s'aplicaria el confinament local, van decidir fer un pas més i disfressar-se. Des de l'associació de petit comerç i turisme ens expliquen que ara més que mai se les han d'enginyar per sobreviure.